170.310 - Ordinaziun davart l'organisaziun da la regenza e da l'administraziun (OORA)    170.310   Ordinaziun davart l'organisaziun da la regenza e da  l'administraziun (OORA)  dals 24-10-2006 (versiun dals 01-01-2023)  sa basond sin l'art. 49 da la constituziun chantunala1) e sin l'art. 24 da la lescha davart  l'organisaziun da la regenza e da l'administraziun2)  relaschada da la regenza ils 24 d'october 2006  1. Regenza  Art.  1 Lieu e di da las sesidas 1 Las sesidas han lieu per regla il mardi en la chasa grischa a Cuira.  Art.  1a * Conferenzas da telefon e da video 1 Sche las circumstanzas pretendan quai, pon las sesidas da la Regenza avair lieu en  furma da conferenzas da telefon u da video. 2 En  cas  d'impediments  excepziunals  motivads  pon  las  commembras  ed  ils  commembers da la Regenza sco er la chanceliera u il chancelier sa participar a las  sesidas da la Regenza sur ina colliaziun da telefon u da video.  Art.  2 Entrada durant la perioda d'uffizi 1 La regenza fixescha l'entrada en uffizi per ina commembra u per in commember  ch'è vegnida elegida u ch'è vegnì elegì da nov tras in'elecziun substitutiva.  Art.  3 Consegna dals documents 1 Las  propostas  da  prender  in  conclus  ston  vegnir  inoltradas  en  scrit  dals   departaments a la chanzlia chantunala fin il pli tard dus lavurdis avant la sesida.   Ellas ston vegnir redigidas en quella furma, en la quala ellas vegnan emessas da la   regenza suenter avair prendì il conclus.  1) DG 110.100 2) DG 170.300 * tabellas da las modificaziuns a la fin dal relasch    1   https://www.gr-lex.gr.ch/data/110.100/rm https://www.gr-lex.gr.ch/data/170.300/rm   170.310    2 Propostas  e  rapports  d'ina  dimensiun u  d'ina impurtanza  pli  gronda,  en spezial  sbozs da missivas al cussegl grond e sbozs d'ordinaziuns da la regenza, ston vegnir   tramess il pli tard in'emna avant il di da la sesida en mintgamai in exemplar a las  commembras  ed  als  commembers  da  la  regenza  sco  er  a  la  chanceliera  u  al  chancelier.  Art.  4 Glista da tractandas 1 Sin basa da las annunzias dals departaments fa la chanzlia chantunala la glista da   tractandas per la sesida da la regenza. Ella metta immediatamain a disposiziun la  glista a las commembras ed als commembers da la regenza sco er a la chanceliera u   al chancelier.  Art.  5 Exposiziun da las actas 1 Las  actas  da  sesida  vegnan  exponidas  en  la  chasa  grischa  per  prender  invista.   Propostas  e  documents  centrals  ston  ultra  da  quai  star  a  disposiziun  en  furma  electronica.  Art.  6 Suspender ina fatschenta, revegnir 1 La tractativa d'ina fatschenta vegn suspendida, sche: a) la commembra u il commember da la regenza ch'è cumpetenta respectivamain   cumpetent per la fatschenta pretenda quai; b) la maioritad da las commembras u dals commembers da la regenza concluda   quai en cas d'in ulteriur basegn da scleriment u per auters motivs impurtants. 2 La regenza po revegnir ad in conclus, sche quel n'è anc betg vegnì consegnà e sche   la maioritad da las commembras e dals commembers da la regenza approvescha la   proposta da revegnir.  Art.  7 Protocol 1 Il protocol cuntegna la reproducziun dals conclus da la regenza. 2 En il  protocol  na  dastgan  vegnir  fatgs  nagins renviaments  a  la  relaziun  da  las   vuschs. 3 Mintga commembra u commember da la regenza ha il dretg da laschar protocollar  ses puntg da vista che divergescha da la maioritad.  Art.  8 Emissiun e suttascripziun 1 Ils conclus vegnan redigids da la chanzlia chantunala. 2 L'exemplar dal conclus ch'è destinà per il protocol vegn bullà e suttascrit a maun da  la presidenta u dal president da la regenza e da la chanceliera u dal chancelier. 3 Per  la  reproducziun  electronica  u  mecanica  dal  conclus  po  la  suttascripziun  succeder cun in model electronic u cun in bul da facsimile, sche la suttascripziun a  maun n'è betg prescritta stringentamain.  2       170.310   2. Administraziun chantunala  Art.  9 Structuraziun e denominaziun 1 L'administraziun chantunala è structurada sco suonda: a) departament d'economia publica e fatgs socials; b) departament da giustia, segirezza e sanadad; c) departament d'educaziun, cultura e protecziun da l'ambient; d) departament da finanzas e vischnancas; e) * Departament d'infrastructura, energia e mobilitad; f) chanzlia chantunala sco post da stab.  Art.  10 Champs d'incumbensa dals departaments e da la chanzlia chantunala 1 Ils  champs d'incumbensa dals  singuls departaments e  da la chanzlia  chantunala   vegnan fixads da la regenza en l'agiunta 1 tar questa ordinaziun.  Art.  11 Structuraziun organisatorica dals departaments e da la chanzlia  chantunala  1 La  structuraziun  organisatorica  dals  departaments  en  uffizis  ed  en  unitads  d'organisaziun  equivalentas  sco  er  da  la  chanzlia  chantunala  vegn  fixada  da  la  regenza en l'agiunta 1 tar questa ordinaziun. L'ulteriura organisaziun vegn fixada da  la  scheffa  u  dal  schef  dal  departament  respectivamain  da  la  chanceliera  u  dal   chancelier.  Art.  12 Autorisaziun da suttascriver 1. en ils departaments  1 Las  scheffas  ed  ils  schefs  dals  departaments  èn  autorisadas  ed  autorisads  da  suttascriver per il champ d'incumbensa d'in departament. 2 Per  tscherts  secturs  specifics  pon  ellas  ed  els  fixar  ulteriuras  autorisaziuns  da   suttascriver. 3 Disposiziuns  e  decisiuns  da  recurs  dal  departament  suttascriva  –  en  cas  d'impediment da la scheffa u dal schef – la commembra da la regenza substituta u il   commember  da  la  regenza  substitut  ubain,  sche  quella  u  quel  è  medemamain  impedida u impedì, in'autra commembra u in auter commember da la regenza.  Art.  13 2. en ils uffizis 1 Las manadras ed ils manaders èn autorisadas ed autorisads da suttascriver per il  champ d'incumbensa d'in uffizi u d'ina unitad d'organisaziun equivalenta. 2 Per  tscherts  secturs  specifics  pon  ellas  ed  els  fixar  ulteriuras  autorisaziuns  da   suttascriver.   3     170.310    Art.  14 3. furma da la delegaziun da la suttascripziun, publicitad 1 La  delegaziun  da  l'autorisaziun  da  suttascriver  sto  succeder  en  furma  d'ina  circumscripziun generala. 2 Sin  dumonda  sto  vegnir  dà  invista  a  persunas  externas  dals  princips  da  la   delegaziun da la suttascripziun.  Art.  15 Furmas da suttascripziun 1. disposiziuns singulas e decisiuns da recurs  1 Disposiziuns singulas  e decisiuns da recurs ston per regla vegnir  suttascrittas a  maun. 2 En  cas  spezials,  cunzunt  sch'igl  è  urgent  areguard  il  temp  u  sch'i  vegnan   relaschadas  disposiziuns  singulas  en  in  dumber  pli  grond,  po  la  suttascripziun  succeder cun in bul da facsimile u cun in model electronic.  Art.  16 2. disposiziuns en massa 1 Disposiziuns che vegnan relaschadas en in  grond dumber sin  via  electronica u  mecanica pon vegnir suttascrittas cun in bul da facsimile u cun in model electronic  ubain na ston avair nagina suttascripziun.  3. Disposiziuns finalas  Art.  17 Aboliziun dal dretg vertent 1 Ils suandants relaschs vegnan abolids: a) conclus davart l'assegnaziun da secturs specifics als departaments dals 15 da   december 19861); b) ordinaziun  davart  l'autorisaziun  da  suttascriver  disposiziuns  e  decisiuns  da   recurs en ils departaments ed uffizis dals 31 da schaner 19952).  Art.  18 Midada dal dretg vertent 1 Las midadas d'ordinaziuns vegnan regladas en l'agiunta 23).  Art.  19 Entrada en vigur 1 Questa ordinaziun entra en vigur4) ensemen cun lescha davart l'organisaziun da la  regenza e da l'administraziun5).  1) CUL 1986, 1740 e midadas tenor il register da la CUL; DG 170.325 2) CUL 1995, 3274; DG 170.600 3) betg publitgada en il DG; CUL 2006, FUC 4280 4) 1. da schaner 2007 5) DG 170.300  4    https://www.gr-lex.gr.ch/data/170.300/rm    170.310   Tabella da las modificaziuns - tenor conclus  Data dal conclus Entrada en vigur Element Modificaziun Publicaziun en la CUL 24-10-2006 01-01-2007 relasch emprima versiun - 30-06-2015 01-01-2016 Agiunta 1 midada dal cuntegn 2015-021 26-09-2017 01-01-2018 Agiunta 1 midada dal cuntegn 2017-035 27-02-2018 01-03-2018 Agiunta 1 midada dal cuntegn 2018-004 17-09-2019 01-10-2019 Agiunta 1 midada dal cuntegn 2019-021 20-01-2020 01-04-2020 Art. 9 al. 1, e) midada 2020-001 20-01-2020 01-04-2020 Agiunta 1 midada dal cuntegn 2020-001 21-12-2021 01-01-2022 Agiunta 1 midada dal cuntegn 2021-048 22-11-2022 01-01-2023 Art. 1a integraziun 2022-039   5     170.310    Tabella da las modificaziuns - tenor element  Element Data dal conclus Entrada en vigur Modificaziun Publicaziun en la CUL relasch 24-10-2006 01-01-2007 emprima versiun - Art. 1a 22-11-2022 01-01-2023 integraziun 2022-039 Art. 9 al. 1, e) 20-01-2020 01-04-2020 midada 2020-001 Agiunta 1 30-06-2015 01-01-2016 midada dal cuntegn 2015-021 Agiunta 1 26-09-2017 01-01-2018 midada dal cuntegn 2017-035 Agiunta 1 27-02-2018 01-03-2018 midada dal cuntegn 2018-004 Agiunta 1 17-09-2019 01-10-2019 midada dal cuntegn 2019-021 Agiunta 1 20-01-2020 01-04-2020 midada dal cuntegn 2020-001 Agiunta 1 21-12-2021 01-01-2022 midada dal cuntegn 2021-048  6        170.310-A1       1    Agiunta 1: Champs d'incumbensa e structuraziun dals  departaments (art. 10 ed 11)   (Versiun dal 1. da schaner 2022)   1. Champs d'incumbensa dals departaments e da la chanzlia  chantunala   1.1. DEPARTAMENT D'ECONOMIA PUBLICA E FATGS  SOCIALS   1.1.1. Economia publica   a) register funsil  – surveglianza dal register funsil  – dretg funsil puril  – acquist da bains immobigliars tras persunas a l'exteriur   b) register da commerzi  c) agricultura   – mesiras agriculas  – mesiras da promoziun chantunalas  – meglieraziuns da structura e svilup rural  – segirezza da victualias e sanadad d'animals  – furmaziun e cussegliaziun agricula (Plantahof)   d) geoinfurmaziun e mesiraziun uffiziala  e) industria, mastergn e lavur   – cundiziuns da lavur   – assicuranza cunter la dischoccupaziun ed intermediaziun da lavur  – inspecturat da lavur (protecziun da la sanadad, segirezza da la lavur)  – provediment economic dal pajais  – publicaziun da pretschs e credit da consum   f) turissem  – mesiras da promoziun  – fatgs da sport da naiv sco er da guidas e da guids da muntogna   g) economia  – mesiras da promoziun  – svilup da l'economia locala     170.310-A1       2     – svilup regiunal  – tgira da l'economia existenta e domiciliaziuns   h) statistica e registers  i) svilup dal territori   – politica chantunala da l'organisaziun dal territori  – planisaziuns directivas e planisaziuns d'utilisaziun  – surveglianza dals fatgs communals da construcziun e da planisaziun  – construir ordaifer las zonas da construcziun   j) construcziun d'abitaziuns e fatgs da locaziun  k) telefericas   l) dumondas da l'Europa  m) commerzi mundial   1.1.2. Fatgs socials   a) agid social  – agid persunal   – agid material  – uffants da tgira  – surveglianza da las chasas d'uffants  – integraziun da persunas creschidas cun impediments  – dumondas da famiglia  – agid a victimas e protecziun dals uffants  – agid per persunas dependentas  – coordinaziun cunter violenza a chasa   b) assicuranzas socialas  – cassa da cumpensaziun da la AVS  – uffizi da la AI  – cassa da cumpensaziun per famiglias   1.2. DEPARTAMENT DA GIUSTIA, SEGIREZZA  E SANADAD   1.2.1. Giustia   a) giustia  – fatgs giudizials  – inquisiziun e persecuziun penala  – dumondas generalas da la constituziun   b) dretg penal ed execuziun da chastis  – dretg penal general  – execuziun da chastis e da mesiras   c) dretg da burgais e dretg civil  – natiralisaziuns  – stadi civil       170.310-A1       3    – midadas dal num  – adopziuns  – dretg da la protecziun d'uffants e da creschids   d) fatgs d'advocatas ed advocats e fatgs da notariat   1.2.2. Segirezza   a) polizia chantunala  – incumbensas generalas da la polizia  – polizia da traffic  – polizia criminala  – polizia da segirezza   b) dretg da persunas estras  – polizia da persunas estras  – integraziun  – fatgs d'asil   c) passaports e patentas  d) surveglianza poliziala dals gieus da pitschna extensiun  e) bullaziun e metrologia  f) traffic sin via   – taglias da traffic  – examens da manischunzas e manischunzs ed examens da vehichels  – permissiuns spezialas  – mesiras administrativas    g) navigaziun  h) assicuranza d'edifizis   – assicuranza d'edifizis  – donns elementars   i) polizia da fieu  – prevenziun d'incendis  – cumbat cunter incendis   j) militar  – commando cirquital   k) protecziun da la populaziun  l) protecziun civila   – edifizis  – instrucziun   m) protecziun da datas  n) cooperaziun chantunala da segirezza    – stab directiv chantunal  – stabs directivs communals   1.2.3. Sanadad   a) chasas da persunas attempadas e da tgira  – contribuziuns     170.310-A1       4     – planisaziun  b) fatgs da sepultura  c) narcotics  d) promoziun da la sanadad e prevenziun  e) polizia da sanadad   – surveglianza  – permissiuns   f) protecziun da la sanadad  g) medicaments  h) assicuranza da malsauns   – reducziun da las premias  – obligatori d'assicuranza  – tariffas  – admissiun e surveglianza dals furniturs da prestaziuns   i) clinicas psichiatricas  – contribuziuns  – planisaziun   j) clinicas da reabilitaziun  – contribuziuns  – planisaziun   k) servetsch da salvament  l) servetsch medicinal da scola  m) tgira da dents per scolaras e scolars  n) ospitals   – contribuziuns  – planisaziun   o) spitex   1.3. DEPARTAMENT D'EDUCAZIUN, CULTURA  E PROTECZIUN DA L'AMBIENT   1.3.1. Educaziun   a) scola populara e scolaziun speziala  b) scolas medias e furmaziun terziara  c) furmaziun professiunala e cussegliaziun professiunala  d) sport e promoziun dal sport   1.3.2. Cultura   a) cultura e promoziun da la lingua  b) archeologia e tgira da monuments  c) archiv dal stadi e biblioteca chantunala  d) museums chantunals       170.310-A1       5    1.3.3. Protecziun da l'ambient   a) natira e cuntrada  b) aua ed aua persa  c) rument, explotaziun da material e terren  d) aria, canera, radiaziun e clima  e) provediment en cas d'incaps relevants e servetsch cunter donns   1.4. DEPARTAMENT DA FINANZAS E VISCHNANCAS   1.4.1. Finanzas   a) politica da finanzas  b) controlla da finanzas  c) administraziun da finanzas   – finanzas e contabilitad  – tresoraria  – surveglianza da las fundaziuns  – fatgs d'assicuranza  – post spezialisà SCI  – public corporate governance   d) persunal  e) cassa da pensiun  f) taglias   – execuziun da la lescha chantunala da taglia  – execuziun da la taglia federala directa  – legislaziun (taglias generalas)  – taglias communalas  – giurisdicziun gratuita (posiziun avant la concessiun sco er obligaziun da   restituziun en proceduras administrativas, civilas e penalas)  g) informatica  h) valitaziuns d'immobiglias   1.4.2. Vischnancas   a) surveglianza da las vischnancas  b) refurma da vischnancas  c) gulivaziun da finanzas per vischnancas     170.310-A1       6     1.5. DEPARTAMENT D'INFRASTRUCTURA, ENERGIA  E MOBILITAD   1.5.1. Construcziun   a) construcziun e mantegniment da las vias  – projectaziun  – mantegniment da las vias  – direcziun superiura da construcziun  – acquist da terren ed administraziun   b) correcziun dals curs d'aua (protecziun cunter aua gronda)  c) construcziun auta   – projects da construcziun  – administraziun d'immobiglias   1.5.2. Aua ed energia    a) utilisaziun da la forza idraulica  b) utilisaziun d'energia e cussegliaziun davart l'energia 1)  c) provediment d'energia   1.5.3. Traffic    a) politica da traffic coordinada  b) traffic public   – viafiers  – manaschis d'auto da posta e da bus   c) traffic betg motorisà  d) traffic aviatic   1.5.4. Guaud e privels da la natira   a) cultivaziun multifuncziunala dal guaud  – guaud da protecziun  – spazi da viver  – producziun da laina  – planisaziun ed avertura   b) gestiun da privels da la natira  c) mantegniment dal guaud  d) organisaziun forestala e scolaziun                                                                     1 ) Nova designaziun "effizienza energetica", cf. conclus da la regenza nr. 630   dals 22 da matg 2007       170.310-A1       7    1.5.5. Chatscha, pestga, protecziun dal spazi da viver e da las  spezias   a) surveglianza da la chatscha  b) planisaziun da la chatscha   c) tgira da la selvaschina  d) surveglianza da la pestga   e) regulaziun da la pestga  f) manaschi da pestga  g) protecziun dal spazi da viver e da las spezias   1.6. CHANZLIA CHANTUNALA   a) servetschs generals da stab per la regenza  b) sustegn da la direcziun per la regenza  c) servetsch d'infurmaziun per la regenza  d) coordinaziun da las relaziuns externas  e) coordinaziun dal "electronic government"  f) dretgs politics  g) servetsch da translaziuns per la regenza e per l'administraziun chantunala  h) legislaziun formala  i) protecziun da datas (post da surveglianza)   j) servetschs centrals (servetsch da posta, servetsch per stampats e per material,   legalisaziuns)  k) servetsch da protocol per occurrenzas da la regenza   2. Structuraziun dals departaments e da la chanzlia  chantunala   2.1. DEPARTAMENT D'ECONOMIA PUBLICA E FATGS  SOCIALS   Il departament d'economia publica e fatgs socials è structurà sco suonda:  a) secretariat dal departament  b) inspecturat dal register funsil e register da commerzi  c) Plantahof  d) uffizi d'agricultura e da geoinfurmaziun  e) uffizi per la segirezza da victualias e per la sanadad d'animals  f) uffizi per industria, mastergn e lavur     170.310-A1       8     g) uffizi per economia e turissem  h) uffizi per il svilup dal territori  i) uffizi dal servetsch social    Al departament d'economia publica e fatgs socials è attribuì:  – l'institut d'assicuranza sociala   2.2. DEPARTAMENT DA GIUSTIA, SEGIREZZA  E SANADAD   Il departament da giustia, segirezza e sanadad è structurà sco suonda:  a) secretariat dal departament   b) uffizi per l'execuziun giudiziala  c) polizia chantunala  d) uffizi da migraziun e da dretg civil  e) uffizi per il traffic sin via  f) uffizi da militar e da protecziun civila  g) uffizi da sanadad  h) procura publica  i) autoritads per la protecziun d'uffants e da creschids    Al departament da giustia, segirezza e sanadad èn attribuids:  a) ils servetschs psichiatrics dal Grischun  b) l'institut d'assicuranza d'edifizis   2.3. DEPARTAMENT D'EDUCAZIUN, CULTURA  E PROTECZIUN DA L'AMBIENT   Il departament d'educaziun, cultura e protecziun da l'ambient è structurà sco suonda:  a) servetschs dal departament (incl. post da stab per l'egualitad da las schanzas)  b) uffizi per la scola populara ed il sport  c) uffizi per la furmaziun media-superiura  d) uffizi per la furmaziun professiunala  e) uffizi da cultura  f) uffizi per la natira e l'ambient         170.310-A1       9    Al departament d'educaziun, cultura e protecziun da l'ambient èn attribuids:  a) il center da furmaziun per la sanadad ed ils fatgs socials  b) la scola auta da pedagogia  c) la scola auta spezialisada dal Grischun   2.4. DEPARTAMENT DA FINANZAS E VISCHNANCAS   Il departament da finanzas e vischnancas è structurà sco suonda:  a) secretariat dal departament  b) uffizi per la valitaziun d'immobiglias  c) administraziun da finanzas  d) uffizi da persunal  e) administraziun da taglia  f) uffizi d'informatica  g) uffizi da vischnancas  h) controlla da finanzas (attribuida administrativamain)    Al departament da finanzas e vischnancas èn attribuidas:  a) la cassa da pensiun dal Grischun1  b) la banca chantunala grischuna2   2.5. DEPARTAMENT D'INFRASTRUCTURA, ENERGIA  E MOBILITAD   Il Departament d'infrastructura, energia e mobilitad è structurà sco suonda:  a) secretariat dal departament  b) uffizi da construcziun auta   c) uffizi d'energia e da traffic  d) uffizi da construcziun bassa  e) uffizi da guaud e privels da la natira  f) uffizi da chatscha e pestga    Al Departament d'infrastructura, energia e mobilitad è attribuì:  – il center da furmaziun per il guaud a Maiavilla                                                                     1  Rectificaziun nunformala tenor l'art. 12 al. 1 da la lescha da publicaziun (DG 180.100)  2  Rectificaziun nunformala tenor l'art. 12 al. 1 da la lescha da publicaziun (DG 180.100)     170.310-A1       10     2.6. CHANZLIA CHANTUNALA   La chanzlia chantunala è structurada sco suonda:  a) sustegn da la direcziun  b) servetschs generals  c) secretariat da la direcziun da la chanzlia  d) secretariat dal cussegl grond    A la chanzlia chantunala è attribuì:  – il post da surveglianza da la protecziun da datas    	1. Regenza 	Art. 1 Lieu e di da las sesidas 	Art. 1a * Conferenzas da telefon e da video 	Art. 2 Entrada durant la perioda d'uffizi 	Art. 3 Consegna dals documents 	Art. 4 Glista da tractandas 	Art. 5 Exposiziun da las actas 	Art. 6 Suspender ina fatschenta, revegnir 	Art. 7 Protocol 	Art. 8 Emissiun e suttascripziun  	2. Administraziun chantunala 	Art. 9 Structuraziun e denominaziun 	Art. 10 Champs d'incumbensa dals departaments e da la chanzlia chantunala 	Art. 11 Structuraziun organisatorica dals departaments e da la chanzlia chantunala 	Art. 12 Autorisaziun da suttascriver 1. en ils departaments 	Art. 13 2. en ils uffizis 	Art. 14 3. furma da la delegaziun da la suttascripziun, publicitad 	Art. 15 Furmas da suttascripziun 1. disposiziuns singulas e decisiuns da recurs 	Art. 16 2. disposiziuns en massa  	3. Disposiziuns finalas 	Art. 17 Aboliziun dal dretg vertent 	Art. 18 Midada dal dretg vertent 	Art. 19 Entrada en vigur   		2022-11-23T23:54:54+0100 	"7001 Chur" 	"Gesetzessammlung Kanton Graubünden"